# data[].attributes.body
Πραγματοποιείται στην Αθήνα το συνέδριο EUROECHO 8 της Ευρωπαϊκής Καρδιολογικής Εταιρείας, με οικονομική ενίσχυση της ΕΚΕ.

# data[].attributes.headline
1996 - Η καθιέρωση των Βαλκανιάδων 

# data[].attributes.subject
1996 - Η καθιέρωση των Βαλκανιάδων 

# data[].attributes.body
Σε μια προσπάθεια διεύρυνσης της σφαίρας επιρροής της, η ΕΚΕ πραγματοποιεί την 1η Διαβαλκανική Καρδιολογική Ημερίδα στη Θεσσαλονίκη. Η επιτυχία της Ημερίδας οδηγεί στην καθιέρωση μιας νέας σειράς επιστημονικών συναντήσεων, τις «Βαλκανιάδες».

Εκδίδεται αναθεωρημένο το Λεξικό Καρδιολογικών Όρων.

# data[].attributes.attachment_caption
Ο Καθηγητής Χαρίσιος Μπουντούλας βραβεύει τον Καθηγητή Παναγιώτη Βάρδα για τη συμβολή του στην αγγλόφωνη έκδοση του περιοδικού της ΕΚΕ, «Hellenic Journal of Cardiology», στο πλαίσιο του 26ου Πανελλήνιου Καρδιολογικού Συνεδρίου.

# data[].attributes.headline
2005 - Η αγγλόφωνη έκδοση του περιοδικού

# data[].attributes.subject
2005 - Η αγγλόφωνη έκδοση του περιοδικού

# data[].attributes.body
Αποφασίζεται ο διαχωρισμός της ύλης του περιοδικού «Ελληνική Καρδιολογική Επιθεώρηση» κατά γλώσσα, με αποτέλεσμα τη δημιουργία δύο ανεξάρτητων εκδόσεων, μιας ελληνόφωνης και μιας αγγλόφωνης. Η αγγλόφωνη έκδοση «Hellenic Journal of Cardiology» εντάσσεται στο Index Medicus.

Εφαρμόζεται, για πρώτη φορά, πανελλήνιο πρόγραμμα Επιμορφωτικών Σεμιναρίων για την εκπαίδευση των ειδικευόμενων καρδιολόγων. Το περιεχόμενο των Σεμιναρίων εκδίδεται σε μορφή βιβλίου.

# data[].attributes.headline
1999 - Σημαντικές αλλαγές με σκοπό τον εκσυγχρονισμό

# data[].attributes.subject
1999 - Σημαντικές αλλαγές με σκοπό τον εκσυγχρονισμό

# data[].attributes.body
Το 1999 επιχειρούνται ορισμένες σημαντικές αλλαγές με σκοπό την ανανέωση και τον εκσυγχρονισμό της Εταιρείας: επέκταση δραστηριοτήτων, τροποποίηση του καταστατικού, εισαγωγή επαγγελματικής οικονομικής διαχείρισης, αύξηση του διοικητικού προσωπικού, αναβάθμιση συμμετοχής στα δρώμενα της Ευρωπαϊκής Καρδιολογικής Εταιρείας, απελευθέρωση των ορόφων της Καρδιολογικής Εστίας που είχαν παραχωρηθεί προς ενοικίαση.

Η ΕΚΕ συμμετέχει και χρηματοδοτεί την ευρωπαϊκή πολυκεντρική μελέτη Euroaspire.

# data[].attributes.attachment_caption
Ο Απόστολος Ζαχαρούλης, Πρόεδρος της ΕΚΕ τη διετία 1991-1992, κόβει την κορδέλα των εγκαινίων πλαισιωμένος από μέλη του Δ.Σ..

# data[].attributes.headline
1994 - Τα εγκαίνια της Καρδιολογικής Εστίας

# data[].attributes.subject
1994 - Τα εγκαίνια της Καρδιολογικής Εστίας

# data[].attributes.body
Εγκαινιάζεται το 5όροφο κτίριο της ΕΚΕ σε πανηγυρικό κλίμα.

Ολοκληρώνεται η Πανελλήνια Μελέτη του Οξέος Εμφράγματος του Μυοκαρδίου, η πρώτη μελέτη που σχεδιάζει και πραγματοποιεί η ΕΚΕ. Τα αποτελέσματά της παρουσιάζονται στο 15ο Πανελλήνιο Καρδιολογικό Συνέδριο.

# data[].attributes.attachment_caption
Ο τότε Πρόεδρος της ΕΚΕ, Ιωάννης Γιαλάφος, θέτει τον θεμέλιο λίθο της Καρδιολογικής Εστίας.

# data[].attributes.headline
1992 - Η θεμελίωση της Καρδιολογικής Εστίας

# data[].attributes.subject
1992 - Η θεμελίωση της Καρδιολογικής Εστίας

# data[].attributes.body
Στις 26 Νοεμβρίου 1992 θεμελιώνεται το κτίριο της Καρδιολογικής Εταιρείας στην οδό Ποταμιάνου 6.

# data[].attributes.headline
1989 - Αγορά οικοπέδου

# data[].attributes.subject
1989 - Αγορά οικοπέδου

# data[].attributes.body
Οργανώνονται οι Περιφερειακοί Τομείς της Εταιρείας, με πρώτο αυτόν της Λάρισας.

Τον Ιούνιο του 1989, αποφασίζεται η αγορά οικοπέδου σε κεντρικό σημείο της Αθήνας, με σκοπό την ανέγερση Καρδιολογικής Εστίας.

Η ΕΚΕ θεσπίζει για πρώτη φορά τη χορήγηση υποτροφιών για μετεκπαίδευση μελών της στο εξωτερικό.

# data[].attributes.headline
1985 - Οι Ομάδες Εργασίας

# data[].attributes.subject
1985 - Οι Ομάδες Εργασίας

# data[].attributes.body
Αρχίζουν να σχηματίζονται και να δραστηριοποιούνται οι πρώτες Ομάδες Εργασίας (Working Groups), κατ' υπόδειξη της Ευρωπαϊκής Καρδιολογικής Εταιρείας. Ανάμεσα στους σκοπούς των Ομάδων Εργασίας

είναι η οργάνωση εκπαιδευτικών σεμιναρίων και συνεδρίων, η έκδοση ειδικών φυλλαδίων

ή εγχειριδίων, η χορήγηση ειδικών πιστοποιητικών

ή διπλωμάτων σε άτομα/ εργαστήρια/ κλινικές κ.ά.

# data[].attributes.headline
1981 - Η αγορά του πρώτου ακινήτου

# data[].attributes.subject
1981 - Η αγορά του πρώτου ακινήτου

# data[].attributes.body
Στις αρχές του έτους, η ΕΚΕ προχωρά στην αγορά ακινήτου στην οδό Μεσογείων 292.

Η Εταιρεία επιδιώκει να επεκτείνει τις δραστηριότητές της στην επαρχία, οργανώνοντας ορισμένες από τις καθιερωμένες συνεδριάσεις της σε διαφορετικές πόλεις.

# data[].attributes.headline
1979 - Προβληματισμός σχετικά με την ίδρυση της Καρδιολογικής Εταιρείας Βορείου Ελλάδος

# data[].attributes.subject
1979 - Προβληματισμός σχετικά με την ίδρυση της Καρδιολογικής Εταιρείας Βορείου Ελλάδος

# data[].attributes.body
Συμπληρώνονται 30 χρόνια από την ίδρυση της Εταιρείας, η οποία πλέον αριθμεί 489 μέλη.

Η ΕΚΕ προβληματίζεται σχετικά με την ίδρυση της Καρδιολογικής Εταιρείας Βορείου Ελλάδος. Εκφράζει τις επιφυλάξεις της, καθώς φοβάται τον κατακερματισμό του ελληνικού καρδιολογικού δυναμικού και τη δημιουργία προβλημάτων στην εκπροσώπηση της χώρας στο εξωτερικό.

# data[].attributes.headline
1973 - Το 1ο Μετεκπαιδευτικό Σεμινάριο Καρδιολόγων

# data[].attributes.subject
1973 - Το 1ο Μετεκπαιδευτικό Σεμινάριο Καρδιολόγων

# data[].attributes.body
Έπειτα από πρωτοβουλία της ΕΚΕ, διεξάγεται το 1ο Μετεκπαιδευτικό Σεμινάριο Καρδιολόγων διάρκειας 6 ημερών. Συμμετέχουν 45 καρδιολόγοι προερχόμενοι κυρίως από την επαρχία.

Το σεμινάριο περιλαμβάνει τόσο θεωρητική απασχόληση, όσο και πρακτική άσκηση και σκοπός του είναι η συνεχιζόμενη εκπαίδευση των Ελλήνων καρδιολόγων πάνω στις τελευταίες εξελίξεις του κλάδου. Τα πρακτικά του σεμιναρίου τυπώνονται με τίτλο «Σύγχρονες απόψεις επί της στεφανιαίας νόσου».

# data[].attributes.headline
1980 - Η διεξαγωγή του 12ου Ευρωπαϊκού Συνεδρίου Αναίμακτων Καρδιαγγειακών Μεθόδων

# data[].attributes.subject
1980 - Η διεξαγωγή του 12ου Ευρωπαϊκού Συνεδρίου Αναίμακτων Καρδιαγγειακών Μεθόδων

# data[].attributes.body
Τον Απρίλιο του 1980, διοργανώνεται στην Αθήνα το 12ο Ευρωπαϊκό Συνέδριο Αναίμακτων Καρδιαγγειακών Μεθόδων, υπό την προεδρία του Παύλου Τούτουζα.

Από τις 29 Οκτωβρίου μέχρι τις 2 Νοεμβρίου, πραγματοποιείται το 6ο Πανελλήνιο Καρδιολογικό Συνέδριο, με τη μεγαλύτερη συμμετοχή εργασιών από κάθε άλλη φορά. Η τελευταία ημέρα του Συνεδρίου είναι αφιερωμένη στην αθηροσκλήρωση.

Η μεγάλη επιτυχία των Συνεδρίων, που οργανώνει η ΕΚΕ μέσα στη χρονιά, έχει ως αποτέλεσμα την αύξηση του αποθεματικού του ταμείου της. Το Δ.Σ. συζητά την αξιοποίηση του αποθεματικού για την αγορά ακινήτου.

# data[].attributes.headline
1972 - Ο ελληνικός «Καρδιολογικός Μήνας»

# data[].attributes.subject
1972 - Ο ελληνικός «Καρδιολογικός Μήνας»

# data[].attributes.body
Στο πλαίσιο μιας παγκόσμιας τάσης για ενημέρωση και ευαισθητοποίηση του γενικού πληθυσμού, σχετικά με τα καρδιολογικά νοσήματα, καθιερώνεται και στην Ελλάδα ο «Καρδιολογικός Μήνας». Πρόκειται για μια σειρά εκδηλώσεων (συνεντεύξεις τύπου, ομιλίες, εκπομπές στην τηλεόραση), που σκοπό έχουν να ενημερώσουν τους πολίτες για τα καρδιολογικά νοσήματα και κυρίως, για τους τρόπους πρόληψης και αντιμετώπισής τους.

# data[].attributes.headline
1970 - Το 1ο Πανελλήνιο Καρδιολογικό Συνέδριο 

# data[].attributes.subject
1970 - Το 1ο Πανελλήνιο Καρδιολογικό Συνέδριο 

# data[].attributes.body
Το 1ο Πανελλήνιο Καρδιολογικό Συνέδριο πραγματοποιείται στις 27 και 28 Ιουνίου 1970, στο ξενοδοχείο Χίλτον της Αθήνας και στέφεται με επιτυχία.

Απονέμονται από την ΕΚΕ, για πρώτη φορά, βραβεία σε τρεις (3) πρωτότυπες επιστημονικές εργασίες που διακρίνονται στο Συνέδριο.

Παρά τις οικονομικές δυσκολίες, η ΕΚΕ φέρνει εις πέρας το έργο της εκτύπωσης των πρακτικών του 5ου Ευρωπαϊκού Συνεδρίου Καρδιολογίας, επιδεικνύοντας αυταπάρνηση και προσήλωση. Η διαδικασία της εκτύπωσης ολοκληρώνεται το καλοκαίρι του 1970 και αμέσως, ξεκινά η διάθεση του υλικού.

Η ΕΚΕ ανακηρύσσει επίτιμο μέλος της, τον καρδιοχειρουργό καθηγητή Christian Barnard, τον πρώτο στα καρδιολογικά χρονικά που τόλμησε και πέτυχε μια μεταμόσχευση καρδιάς.

# data[].attributes.headline
1969 - Το Α' Συμπόσιο και οι πρώτες υποτροφίες 

# data[].attributes.subject
1969 - Το Α' Συμπόσιο και οι πρώτες υποτροφίες 

# data[].attributes.body
Με αφορμή τη συμπλήρωση των είκοσι (20) χρόνων λειτουργίας της Εταιρείας, το Δ.Σ. της περιόδου 1969-1970 αποφασίζει να συγκεντρωθούν και να ταξινομηθούν όλες οι ανακοινώσεις και επιδείξεις, που έχουν πραγματοποιηθεί κατά τις επιστημονικές συνεδριάσεις της τελευταίας εικοσαετίας.

Τον Ιούνιο του 1969 πραγματοποιείται το Α' Συμπόσιο της ΕΚΕ, η επιτυχία του οποίου οδηγεί στον προγραμματισμό του επόμενου, εντός της ίδιας χρονιάς.

Η Εταιρεία προκηρύσσει τις πρώτες τρεις (3) υποτροφίες της, με σκοπό την ενίσχυση των εκπαιδευτικών της επιδιώξεων. Οι υποτροφίες αφορούν σπουδές στη Σουηδία και προσφέρονται σε δύο (2) καρδιολόγους και έναν πνευμονολόγο.

# data[].attributes.attachment_caption
Η εναρκτήρια τελετή του 5ου Ευρωπαϊκού Συνεδρίου Καρδιολογίας, στο Ηρώδειο (Αθήνα 1968) [Φωτογραφικό Αρχείο του Μουσείου Μπενάκη].

# data[].attributes.headline
1968 - Η διεξαγωγή του 5ου Ευρωπαϊκού Συνεδρίου Καρδιολογίας στην Ελλάδα

# data[].attributes.subject
1968 - Η διεξαγωγή του 5ου Ευρωπαϊκού Συνεδρίου Καρδιολογίας στην Ελλάδα

# data[].attributes.body
Πραγματοποιείται στην Αθήνα, οργανωμένο από την ΕΚΕ, το 5ο Ευρωπαϊκό Συνέδριο Καρδιολογίας (8-14 Σεπτεμβρίου 1968), γεγονός μείζονος σημασίας για την ελληνική καρδιολογία και την ελληνική ιατρική κοινότητα. Η επιτυχία του Συνεδρίου σε επίπεδο οργανωτικό, επιστημονικό και οικονομικό είναι μεγάλη, ενισχύοντας ακόμη περισσότερο τη θέση της ΕΚΕ στο διεθνή χώρο.

Στο Συνέδριο μετέχουν συνολικά 1.563 άτομα (1.112 σύνεδροι ιατροί και 451 συνοδά μέλη) από 45 χώρες.

Το Νοέμβριο του 1968, η Εταιρεία αποκτά τα πρώτα ιδιόκτητα γραφεία της σε πολυκατοικία των οδών Γ. Σισίνη 17 και Δημητρέσσα.

# data[].attributes.headline
1965 - Απόφαση οργάνωσης Πανελλήνιου Καρδιολογικού Συνεδρίου 

# data[].attributes.subject
1965 - Απόφαση οργάνωσης Πανελλήνιου Καρδιολογικού Συνεδρίου 

# data[].attributes.body
Παρά τις προετοιμασίες για το 5ο Ευρωπαϊκό Συνέδριο, η ΕΚΕ δεν επαναπαύεται και εργάζεται μεθοδευμένα για την συνεχή πρόοδο της ελληνικής καρδιολογίας. Γι' αυτό, αποφασίζει την οργάνωση Πανελλήνιου Καρδιολογικού Συνεδρίου ανά διετία, με σκοπό την επιτάχυνση των επιστημονικών, οργανωτικών και εκπαιδευτικών εξελίξεων στο εσωτερικό της χώρας.

# data[].attributes.headline
1962 - Η πρώτη διεθνής εκδήλωση 

# data[].attributes.subject
1962 - Η πρώτη διεθνής εκδήλωση 

# data[].attributes.body
Η πρώτη Διεθνής Εκδήλωση Καρδιολογίας στην Ελλάδα διεξάγεται από τις 29 Μαΐου έως τις 7 Ιουνίου 1962, επί προεδρίας Γεώργιου Μιχαηλίδη και αποτελεί ελληνογαλλική συνεργασία με τη μορφή «Επιστημονικής Εβδομάδας».

Στη συνέχεια η ΕΚΕ, επικυρώνοντας το υψηλό επιστημονικό επίπεδο της εκδήλωσης, εκδίδει το σύνολο των εισηγήσεων σε δύο ειδικά τεύχη της «Ελληνικής Καρδιολογικής Επιθεώρησης». Έτσι, η ύλη του περιοδικού εμπλουτίζεται σταδιακά και με διεθνή βιβλιογραφία.

# data[].attributes.attachment_caption
Το 1ο τεύχος του περιοδικού της ΕΚΕ με τη νέα του ονομασία, «Ελληνική Καρδιολογική Επιθεώρησις», που κυκλοφορεί τον Μάιο του 1960.

# data[].attributes.headline
1957 - Η έκδοση του περιοδικού της  Εταιρείας

# data[].attributes.subject
1957 - Η έκδοση του περιοδικού της  Εταιρείας

# data[].attributes.body
Εκδίδεται το πρώτο τεύχος του περιοδικού της ΕΚΕ με τίτλο «Αρχεία των Παθήσεων της Καρδίας και των Αγγείων». Η έκδοση περιοδικού αποτελεί διακαή πόθο όλων των Δ.Σ. της ΕΚΕ από την ίδρυσή της, αλλά καθυστερεί λόγω οικονομικών και άλλων δυσκολιών. Τρία χρόνια αργότερα (1960), μετονομάζεται σε «Ελληνική Καρδιολογική Επιθεώρησις».

# data[].attributes.attachment_caption
Στις 15 Σεπτεμβρίου 1954, στο άρθρο 7 του Βασιλικού Διατάγματος, η καρδιολογία ορίζεται ως ιατρική ειδικότητα.

# data[].attributes.headline
1954 - Η καθιέρωση της ειδικότητας

# data[].attributes.subject
1954 - Η καθιέρωση της ειδικότητας

# data[].attributes.body
Η καρδιολογία καθιερώνεται ως ανεξάρτητη ειδικότητα με το Ν.Δ. 3008, έπειτα από έντονες προσπάθειες διαδοχικών Δ.Σ. προς αυτή την κατεύθυνση.

# data[].attributes.headline
1950 - Συμμετοχή σε διεθνείς οργανωτικές εξελίξεις

# data[].attributes.subject
1950 - Συμμετοχή σε διεθνείς οργανωτικές εξελίξεις

# data[].attributes.body
Ανακηρύσσονται τα πρώτα επίτιμα μέλη της ΕΚΕ, οι Γάλλοι καθηγητές E. Dourelot και E. Chabrol.

Η Ελλάδα συμμετέχει στο 1ο Παγκόσμιο Συνέδριο Καρδιολογίας με τρεις αντιπροσώπους, τον Παναγιώτη Βατσινέα, τον Δημοσθένη Παπαπαναγιώτου και τον Γεώργιο Μιχαηλίδη.

Η ΕΚΕ γίνεται ιδρυτικό μέλος της Παγκόσμιας Καρδιολογικής Εταιρείας και συμμετέχει ενεργά στη σύνταξη του καταστατικού της μέσω του αντιπροσώπου της Δημοσθένη Παπαπαναγιώτου.

Εγγράφονται στην Εταιρεία τα πρώτα αντεπιστέλλοντα μέλη, προερχόμενα από τη Θεσσαλονίκη, ο καθηγητής Κάρολος Αλεξανδρίδης και ο καρδιολόγος Μιχάλης Παπαϊωάννου.

# data[].attributes.headline
1949 - Η πρώτη διεθνής εμφάνιση

# data[].attributes.subject
1949 - Η πρώτη διεθνής εμφάνιση

# data[].attributes.body
Στην πρώτη κιόλας συνεδρίαση (10 Ιανουαρίου 1949), αποφασίζεται η έκδοση περιοδικού στο οποίο θα δημοσιεύονται οι εργασίες, που ανακοινώνονται στις επιστημονικές συνεδριάσεις της Εταιρείας.

Εγκαινιάζεται η συνεργασία της ΕΚΕ με το ελβετικό περιοδικό Acta Cardiologica. Η Εταιρεία αποκτά για πρώτη φορά τη δυνατότητα παρουσίασης της επιστημονικής παραγωγής των μελών της στο καρδιολογικό κοινό της Ευρώπης και της Αμερικής.

# data[].attributes.attachment_caption
Η ιδρυτική Διακήρυξη της Ελληνικής Καρδιολογικής Εταιρείας 

# data[].attributes.body
Η Ελληνική Καρδιολογική Εταιρεία, επιστημονικός μη κερδοσκοπικός οργανισμός, ιδρύεται στις 7 Σεπτεμβρίου 1948, έπειτα από πρωτοβουλία του Δημοσθένη Παπαπαναγιώτου. Σκοπός της Εταιρείας είναι η προαγωγή του κλάδου της καρδιολογίας «διά παντός εν γένει επιστημονικού μέσου».

Στο πρώτο καταστατικό της αναγράφεται ως «Ελληνική Καρδιολογική Εταιρεία, εν Αθήναις». Ο προσδιορισμός αυτός αναφέρεται στην έδρα της, ωστόσο είναι και ενδεικτικός του χώρου των πρώτων δραστηριοτήτων της Εταιρείας.

Τα ιδρυτικά μέλη είναι 29 και ως πρώτος Πρόεδρος εκλέγεται ο Αλέξανδρος Πορτοκάλης.

Η ίδρυση της ΕΚΕ επικυρώνεται με την υπ' αριθμόν 10493/1948 απόφαση του Πρωτοδικείου Αθηνών.